બિગ બીના આરોપો છે કે આ નકલી વીડિયોમાં તેમનો અવાજ ઉપયોગમાં લેવાયો છે, જે તેમણે છ વર્ષ પૂર્વે લીડ ઇંડિયા કેમ્પેઇન માટે આપ્યો હતો. આ વીડિયોમાં ગુજરાતના મુખ્યપ્રધાન અને અમિતાભ બચ્ચનની તસવીરો પણ છે. જોકે બિગ બીએ આ પ્રચારની વાતને ફગાવી દીધી છે. આ વીડિયોમાં એવો સંદેશ જઈ રહ્યો છે કે અમિતાભ બચ્ચન દેશના વડાપ્રધાન તરીકે મોદીનો પ્રચાર કરી રહ્યા છે. બુધવારે રાત્રે ટ્વિટમાં તેમણે લખ્યું છે કે "નકલ....મારી સાથે થયેલ આ ગેરકાયદેસરના વર્તનથી હું હેરાન છું અને નારાજ પણ."